**În prag de cursă**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Clipa unor noi dispute se înșiră-n orizonturi,

Murgii freamată-n padocuri să pornească la galop,

să culeagă cu-a lor trudă ale fericirii fronturi,

căci dorința de Lumină nu încape într-un cop.

Ușa sare din țâțână și se-arată-n prag jocheul

ce cu propria statură de destin a fost sortit

să încalece pe murgul ce va duce-n cursă greul

știind că la cap de cursă nu va fi un celuit.

Se așează mogâldeața tremurând de încântare

că îi șaua foarte moale, iar confortul absolut,

mulțumind divinității că i-a dat din întâmplare

șansa de a prinde vântul și al faimei conținut.

Dar deodată dă de știre că își simte armăsarul

mult prea iute pentru cursa ce-i înscrisă la galop

și decide că-i mai bine ca să mai învârtă zarul

și zăbala s-o preschimbe într-un jug mustind a crop.

Cum de nu pricepi, ființă, că prin cruda-ți abordare

de a folosi în cursă jugul cel inhibitor,

Publicul ce stă pe margini observa-va cu mirare

că galopul se preschimbă într-un mers umilitor?

Colo, la finalul cursei, vei atinge-o faimă sumbră,

dar va fi doar antiteza la tot ceea ce ai vrut.

Fără ca să simți căldura și a laurului umbră,

vei rămâne-n amintire drept jocheul liliput.

De ce nu privești ființa ce îți dă acum de veste

că îți cere de mâncare doar jăratic și idei

ca să își deschidă pasul spre galopul din poveste

și să simți că MURG RĂMÂNE, chiar de-l crezi doar un ponei?

Doar așa vei fi în stare ca să îți petreci culoarul

și să afli măreția unui premiu de sfârșit

când a laurului umbră îți va colora pieptarul

cu firetul care astăzi stă sub jugul oferit.